open-index/open-wikipedia-markdown huggingface dataset:
Συνέλευση του Νιούε

Η **Συνέλευση του Νιούε** (**Niue Assembly**, στη γλώσσα Νιούε:*Niue Fono Ekepule *) είναι το νομοθετικό σώμα του Νιούε. Αποτελείται από 20 μέλη. 14 από αυτά είναι αντιπρόσωποι των χωριών και 6 είναι εκλεγμένοι με κοινή λίστα. Τα μέλη εκλέγονται απευθείας με καθολική ψηφοφορία και έχουν τριετή θητεία. Το Νιούε ακολουθεί το σύστημα διακυβέρνησης του Γουεστμίνστερ, με τον πρωθυπουργό να εκλέγεται από τη Συνέλευση και το υπουργικό συμβούλιο να προέρχεται από αυτήν.

## Ιστορία
Η Συνέλευση προέρχεται από το Συμβούλιο των Νήσων που ιδρύθηκε βάσει του Νόμου των Νήσων Κουκ του 1915. Αυτό διαλύθηκε το 1959 και επανασυστάθηκε ως Συνέλευση, στην οποία παραχωρήθηκε διαδοχικά μεγαλύτερος έλεγχος.  Η Συνέλευση ανέλαβε την πλήρη νομοθετική εξουσία στο πλαίσιο του συντάγματος με την αυτοδιοίκηση το 1974.

Η Συνέλευση βρίσκεται στην Αλόφι .

## Εκλογές
Οι εκλογές διεξάγονται με ένα απλό σύστημα πλουραλισμού, με τους ψηφοφόρους στα δεκατέσσερα χωριά να εκλέγουν ένα μέλος ανά χωριό με πλειοψηφία και έξι μέλη από έναν κοινό κατάλογο. Οι εκλέκτορες πρέπει να είναι πολίτες της Νέας Ζηλανδίας, να διαμένουν τουλάχιστον τρεις μήνες, και οι υποψήφιοι πρέπει να είναι εκλέκτορες, να διαμένουν για δώδεκα μήνες.

### Τελευταίες εκλογές

## Θητείες της Συνέλευσης της Νιούε
Αυτή τη στιγμή η Συνέλευση βρίσκεται στη 18 θητεία της. Η 17η Συνέλευση εξελέγη στις εκλογές του 2023 .

## Νομοθετικές διαδικασίες
Η εξουσία της Συνέλευσης να εγκρίνει νομοθεσία περιορίζεται από το σύνταγμα. Οποιοδήποτε μέλος μπορεί να εισαγάγει νομοσχέδιο, αλλά η Συνέλευση δεν μπορεί να προχωρήσει σε νομοσχέδια που αφορούν οικονομικά θέματα χωρίς τη συγκατάθεση του Πρωθυπουργού. Νομοσχέδια που επηρεάζουν το ποινικό δίκαιο ή την προσωπική κατάσταση, τη δημόσια υπηρεσία ή τη γη του Νιούε δεν μπορούν να προχωρήσουν χωρίς αναφορά από τον Ανώτατο Δικαστήριο, την Επιτροπή Δημοσίων Υπηρεσιών του Νιούε ή την κατάλληλη Εξεταστική Επιτροπή αντίστοιχα. 

Ένα νομοσχέδιο γίνεται νόμος όταν εγκριθεί από τη Βουλή και επικυρωθεί από τον Πρόεδρο.  Δεν υπάρχει Βασιλική Συναίνεση 

## Πρόεδρος της Συνέλευσης
Η Συνέλευση προεδρεύεται από Πρόεδρο, που εκλέγεται από μέλη της εκτός των τάξεων τους. Εάν ένα μέλος της Συνέλευσης εκλεγεί Πρόεδρος (Speaker), πρέπει να παραιτηθεί από την έδρα του.  Ο Πρόεδρος δεν ψηφίζει σε διαδικασίες και δεν έχει δικαίωμα ψήφου.
### Κατάλογος προέδρων της Συνέλευσης του Νιούε

## Παραπομπές

Συνελευση
Νιουε
Πρωθυπουργός του Νιούε

Ο **Πρωθυπουργός του Νιούε**  (Premier of Niue) είναι ο αρχηγός της κυβέρνησης στο Νιούε. Η εκλογή του γίνεται από την Συνέλευση του Νιούε και από τον ίδιο και 3 μέλη της Συνέλευσης σχηματίζεται το υπουργικό συμβούλιο (κυβέρνηση).

Ο Σερ Ρόμπερτ Ρεξ ήταν ο πρώτος πρωθυπουργός και επανεκλεγόταν συνεχώς κάθε τρία χρόνια από την ανεξαρτησία το 1974 έως τον θάνατό του, το 1992.
Το πρώτο και μοναδικό κόμμα στην ιστορία του Νιούε ιδρύθηκε το 1987 από πολίτες του Νιούε που ζούσαν στην Νέα Ζηλανδία. Το κόμμα εκείνο διαλύθηκε το 2003 και έκτοτε δεν υπάρχουν πολιτικά κόμματα στη χώρα. 

## Κατάλογος πρωθυπουργών
;Κλειδί

## Παραπομπές



Πρωθ
Antonio Sciesa (υποβρύχιο)

Το ***Antonio Sciesa*** ήταν  ένα από τα τέσσερα υποβρύχια κλάσης *[[Υποβρύχιο κλάσης Balilla|Balilla]]* που ναυπηγήθηκαν για το Ιταλικό Βασιλικό Ναυτικό (*[[Regia Marina]]*) στα τέλη της δεκαετίας του 1920. Διαδραμάτισε ήσσονος σημασίας ρόλο κατά την εμπλοκή της Ιταλίας στον Ισπανικό Εμφύλιο προς υποστήριξη των Εθνικιστών.

## Περιγραφή

Τα σκάφη της κλάσης *Balilla* ήταν τα πρώτα «καταδρομικά υποβρύχια» (ωκεανοπόρα) του ιταλικού ναυτικού. Είχαν εκτόπισμα 1450&nbsp;t (1427&nbsp;LT) στην επιφάνεια και 1904&nbsp;t (1874&nbsp;LT) σε κατάδυση. Είχαν μήκος 86,5&nbsp;m, πλάτος 7,8&nbsp;m και βύθισμα 4,7&nbsp;m. Μπορούσαν να επιχειρούν σε βάθος έως και 110&nbsp;m και το πλήρωμά τους αποτελούνταν από 77 αξιωματικούς και ναύτες.

Στην επιφάνεια προωθούνταν από δύο κινητήρες ντίζελ ισχύος 2450&nbsp;bhp. Όταν ήταν σε κατάδυση ισχύ παρείχαν δύο ηλεκτροκινητήρες των 1100&nbsp;hp. Επίσης διέθεταν έναν επικουρικό κινητήρα ντίζελ χάρη στον οποίο μπορούσαν να φθάνουν σε ταχύτητα 7&nbsp;kn στην επιφάνεια. Η μέγιστη ταχύτητα πλεύσης στην επιφάνεια ανέρχονταν σε 17,5&nbsp;kn και σε κατάδυση σε 8&nbsp;kn. Η ακτίνα δράσης έφθανε τα 12000&nbsp;ναυτικά μίλια στην επιφάνεια με ταχύτητα πλεύσης 7&nbsp;kn και τα 110&nbsp;ναυτικά μίλια με ταχύτητα 3&nbsp;kn σε κατάδυση.

Ο κύριος οπλισμός αποτελούνταν από έξι τορπιλοσωλήνες των 533&nbsp;mm, τέσσερις στην πλώρη και δύο στην πρύμνη, για τους οποίους έφεραν δώδεκα τορπίλες. Επίσης υπήρχε ένα πυροβόλο των 120&nbsp;mm, χάρη στο οποίο μπορούσαν να πληγούν στόχοι όταν το υποβρύχιο ήταν στην επιφάνεια, καθώς και δύο πολυβόλα των 13,2&nbsp;mm που παρείχαν αντιαεροπορική προστασία.

## Επιχειρησιακή ιστορία
Η ναυπήγηση του *Antonio Sciesa* ξεκίνησε στις 20&nbsp;Οκτωβρίου 1925 στις εγκαταστάσεις της Odero-Terni-Orlando στο Muggiano, καθελκύστηκε στις 12&nbsp;Αυγούστου 1928 και ολοκληρώθηκε στις 12&nbsp;Απριλίου του επόμενου έτους. Στο διάστημα 6-20&nbsp;Αυγούστου 1937, ενώ μαινόταν ο Ισπανικός Εμφύλιος, επιχείρησε χωρίς επιτυχία να πλήξει δύο πλοία στα ανοιχτά της Αλικάντε.

## Παραπομπές


## Βιβλιογραφία
* 
*
*
*
*
*

Κατηγορία:Υποβρύχια κλάσης Balilla
NGC 3875

Ο **[[Νέος Γενικός Κατάλογος|NGC]] 3875** είναι φακοειδής γαλαξίας ο οποίος απέχει περίπου 325 εκατομμύρια έτη φωτός και βρίσκεται στον αστερισμό Λέοντα. Ανακαλύφθηκε από τον αστρονόμο Ουίλιαμ Χέρσελ (William Herschel) στις 27 Απριλίου 1785 και ανήκει στο Σμήνος γαλαξιών του Λέοντα. 

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Φακοειδείς γαλαξίες
Κατηγορία:Λέων (αστερισμός)
3875
36675
06739
Κατηγορία:Σμήνος του Λέοντα
+03-30-105
Κοινότητα Μέσης

Με την ονομασία **Κοινότητα Μέσης** αναφέρονται:

* κοινότητα Παραλίας Μέσης Κομοτηνής
* κοινότητα Μέσης Κομοτηνής
* κοινότητα Μέσης Νάξου
* κοινότητα Μέσης Ρεθύμνου
Κοινότητα Γερανίου

με την ονομασία **Κοινότητα Γερανίου** αναφέρονται:

* Κοινότητα Γερανίου Χανίων
* Κοινότητα Γερανίου Ρεθύμνης
Ίταμος Καρδίτσας

Ο **Ίταμος** είναι  οικισμός της Θεσσαλίας στην Περιφερειακή Ενότητα Καρδίτσας.

## Γενικά στοιχεία
Ο Ίταμος βρίσκεται στις ανατολικές πλαγιές του όρους Ίταμος σε υψόμετρο 990 μέτρων και σε απόστασηι περίπου 25 χιλιομέτρων νοτιοδυτικά από την Καρδίτσα. Αναφέρεται επίσημα για πρώτη φορά ως ξεχωριστός οικισμός το 1981 να απογράφεται στην τότε κοινότητα Ραχούλας. Σύμφωνα με το πρόγραμμα Καλλικράτη και την τροποποίησή του Κλεισθένης Ι μαζί με την Ραχούλα, το Ζωγρί και το Παλαιοζογλόπι αποτελούν την κοινότητα Ραχούλας που υπάγεται στη δημοτική ενότητα Ιτάμου του δήμου Καρδίτσας. Σύμφωνα με την απογραφή του 2011 δεν έχει μόνιμους κατοίκους  ενώ το 1981 και το 1991 ήταν 44 και 0 αντίστοιχα.

## Παραπομπές


Κατηγορία:Χωριά της περιφερειακής ενότητας Καρδίτσας
Κατηγορία:Δήμος Καρδίτσας
Κοινότητα Πρίνου

Με την ονομασία **Κοινότητα Πρίνου** αναφέρονται:

* Κοινότητα Πρίνου Ρεθύμνου.
* Κοινότητα Πρίνου Τρικάλων.
* Δήμος Πρίνου και νυν δημοτική κοινότητα Πρίνου στη Θάσο.
Σαραντάπορο Καρδίτσας

Το **Σαραντάπορο** είναι οικισμός της Θεσσαλίας στην Περιφερειακή Ενότητα Καρδίτσας.

## Γεωγραφικά - ιστορικά στοιχεία
Το Σαραντάπορο βρίσκεται στα νότια όρια με την Περιφερειακή Ενότητα Ευρυτανίας και απέχει περίπου 36 χλμ. Ν.-ΝΔ. από την Καρδίτσα. Είναι κτισμένο στις νοτιοδυτικές πλαγιές του όρους Καπροβούνι των Ανατολικών Αγράφων σε υψόμετρο 800 μέτρα και στα  νότια του περνάει ο ομώνυμος χείμαρρος. Χαρακτηριστικό του χωριού είναι η πρότυπη ρυμοτομία του που είναι του 1970 ενώ ιστορικά άρχισε να αναπτύσσεται μετά το 1900 από τη συνένωση των διάσπαρτων γύρω οικισμών. Ο Ραγκαβής, σε αναφορά του για την απογραφή του 1851, καταγράφει ότι *"το Σαραντάπορο ήταν τόπος λιγοκατοικούμενος"*.

Την περίοδο της Τουρκοκρατίας, στην περιοχή έγιναν αρκετές συγκρούσεις Ελλήνων με Τούρκους όπως: "η μάχη στο Γρεβενοδιάσελο", "μάχη της Τριφύλλας", "η μάχη της Σπινάσας (Νεραϊδα)", "η μάχη του Προσηλιακού και της Φιδόσκαλας" καθώς και το συνέδριο των 52 προκρίτων των Αγράφων στην τοποθεσία “Βρύση Μπουκουβάλα – Γιαννουσέικα”.

## Διοικητικά στοιχεία
Αναφέρεται επίσημα ως ξεχωριστός οικισμός για πρώτη φορά το 1928 να προσαρτάται στην τότε κοινότητα Νεράϊδας. Σύμφωνα με το πρόγραμμα Καλλικράτη και την τροποποίησή του Κλεισθένης Ι μαζί με την Νεράϊδα και τον Μέγα Λάκκο  αποτελούν την κοινότητα Νεράϊδας που υπάγεται στη δημοτική ενότητα Ιτάμου του δήμου Καρδίτσας και σύμφωνα με την απογραφή του 2011 απογράφησαν 119 κάτοικοι ενώ το 1981 και το 1991 είχε 325 και 272 αντίστοιχα.

## Εξωτερικοί σύνδεσμοι

* Φωτογραφίες για το Σαραντάπορο από τον ιστότοπο https://www.greece.com/
* Σαραντάπορο, Καρδίτσας στο https://www.youtube.com/
* Η πεζοπορική διαδρομή Σαραντάπορο-Γάτες-κορυφή Καπροβούνι από τον Ελληνικό Ορειβατικό Σύλλογο Καρδίτσας (ΕΟΣΚ).

## Παραπομπές


Κατηγορία:Χωριά της περιφερειακής ενότητας Καρδίτσας
Κατηγορία:Δήμος Καρδίτσας
Κοινότητα Καστέλλου

Με την ονομασία **κοινότητα Καστέλλου** αναφέρονται:

* η κοινότητα Καστέλλου Ρεθύμνης
* η κοινότητα Καστέλλου Χανίων
Συζυγής ανάστροφος πίνακας

Στην γραμμική άλγεβρα, **συζυγής ανάστροφος πίνακας** (ή αλλιώς **Ερμιτιανός συζυγής πίνακας**) ενός μιγαδικού πίνακα είναι ο ανάστροφος πίνακας του συζυγούς του. Πιο συγκεκριμένα, για τον πίνακα A διαστάσεων n \times m, ο συζυγής ανάστροφος πίνακας A^H είναι ο πίνακας διαστάσεων m \times n, ο οποίος ικανοποιεί 
:(A^H)_{ij} = \overline{A}_{ji},
για κάθε 1 \leq i \leq m και 1 \leq j \leq n. Επομένως,
:A^H = (\overline{A})^T = 
\begin{bmatrix}
\overline{A}_{11} & \overline{A}_{12} & \ldots & \overline{A}_{1n} \\
\overline{A}_{21} & \overline{A}_{22} & \ldots & \overline{A}_{2n} \\
\vdots & \vdots & \ddots & \vdots \\
\overline{A}_{m1} & \overline{A}_{m2} & \ldots & \overline{A}_{mn}
\end{bmatrix}.


Για παράδειγμα, ο συζυγής του A = \begin{bmatrix}(3 + 2i) & 5 \\(1-4i) & (7 + 2i)\end{bmatrix} είναι ο A^H = \begin{bmatrix}(3 - 2i) & (1+4i) \\5 & (7 - 2i)\end{bmatrix}.

Ο συζυγής ανάστροφος συμβολίζεται και ως A^* και A^{\dagger} Η ονομασία Ερμιτιανός προέρχεται από τον Σαρλ Ερμίτ.

## Παραδείγματα
* Παρακάτω δίνονται μερικά συγκεκριμένα παραδείγματα μιγαδικών πινάκων και ο συζυγής ανάστροφός τους:
::
A = 
\begin{bmatrix}
(3 + 2i) & (7 - 3i) & 5i \\
(9 - 2i) & 10 & (6 - 5i)
\end{bmatrix}
\qquad
A^H = 
\begin{bmatrix}
(3 - 2i) & (9 + 2i) \\
(7 + 3i) & 10 \\
-5i & (6 + 5i)
\end{bmatrix}

::
B = 
\begin{bmatrix}
(-5 + 2i) & (3 - 4i) \\
(4 - 8i) & (5 + 3i) \\
(1 + 3i) & (7 - 2i)
\end{bmatrix}
\qquad
B^H = 
\begin{bmatrix}
(-5 - 2i) & (4 + 8i) & (1 - 3i) \\
(3 + 4i) & (5 - 3i) & (7 + 2i)
\end{bmatrix}

::
C = 
\begin{bmatrix}
(-5 + 7i) & (8 + 2i) & (1 - i)
\end{bmatrix}
\qquad
C^H = 
\begin{bmatrix}
(-5 - 7i) \\
(8 - 2i) \\
(1 + i)
\end{bmatrix}

* Για οποιονδήποτε πραγματικό πίνακα A, A^H = A^T.
* Για οποιονδήποτε φανταστικό πίνακα A, A^H = -A^T. Για παράδειγμα, 
::
A = \begin{bmatrix}
3i & -6i\\
7i & 4i
\end{bmatrix}
\qquad
A^H = \begin{bmatrix}
-3i & -7i \\
6i & -4i
\end{bmatrix}


## Ιδιότητες

Συνδυάζοντας τις ιδιότητες του ανάστροφου πίνακα και τις ιδιότητες του συζυγούς πίνακα, έχουμε τις εξής ιδιότητες:
* Ο συζυγής ανάστροφος του συζυγούς ανάστροφου είναι ο αρχικός πίνακας, (A^H)^H = A.
* Για τον βαθμωτό πολλαπλασιασμό ενός μιγαδικού πίνακα A με έναν μιγαδικό αριθμό c \in \Complex, (cA)^H = \overline{c} A^H.
* Ο συζυγής ανάστροφος του άθροισμα δύο πινάκων A και B είναι το άθροισμα των συζυγών ανάστροφων, (A+B)^H = A^H + B^H.
* Ο συζυγής ανάστροφος του γινομένου δύο πινάκων A και B είναι το γινόμενο των συζυγών ανάστροφων, (AB)^H = B^H A^H.
* Το ίχνος του συζυγούς ανάστροφου ενός τετραγωνικού πίνακα είναι \operatorname{tr}(A^H) = \overline{\operatorname{tr}(A)}.
* Ο συζυγής ανάστροφος του αντίστροφου είναι ο αντίστροφος του συζυγούς ανάστροφου, (A^{-1})^H = (A^H)^{-1}.
* Η ορίζουσα του συζυγή πίνακα είναι ο συζυγής της ορίζουσας, δηλαδή \operatorname{det}(A^H) = \overline{\operatorname{det}(A)}.

## Σχετικές έννοιες
* **[[Ερμιτιανός πίνακας]]** Πίνακας ο οποίος ικανοποιεί A = A^H.
* **[[Αντιερμιτιανός πίνακας]]** Πίνακας ο οποίος ικανοποιεί A = -A^H.

## Δείτε επίσης
* Ανάστροφος πίνακας
* Συζυγής πίνακας

## Παραπομπές


 

Κατηγορία:Γραμμική άλγεβρα
Γομφόκαρπος ο θαμνώδης

Ο **Γομφόκαρπος ο θαμνώδης** (επιστ. ονομ.: *Gomphocarpus fruticosus*) είναι είδος φυτού με καταγωγή τη Νότια Αφρική .  Συναντάται, επίσης, στη Νέα Ζηλανδία όπου είναι ο κύριος ξενιστής της πεταλούδας μονάρχης.  Οι ιστοί του φυτού περιέχουν επαρκή καρδενολίδια, των οποίων η κατανάλωση σε σημαντικές ποσότητες φύλλων, στελεχών ή καρπών του φυτού μπορεί να οδηγήσει στο θάνατο.   

Το φυτό,   έχει κηρυχθεί επίσημα φυτό εισβολέας στη Δυτική Αυστραλία . 

Το είδος σχετίζεται στενά με το *Gomphocarpus physocarpus*.

## Παραπομπές

## Εξωτερικοί σύνδεσμοι
Κατηγορία:Φυτά εισβολείς
Κατηγορία:Αποκυνοειδή
Κατηγορία:Χλωρίδα της Νότιας Αφρικής
Ερμήτσι Καρδίτσας

Το **Ερμήτσι** είναι οικισμός της Θεσσαλίας στην Περιφερειακή Ενότητα Καρδίτσας.

## Γεωγραφικά - ιστορικά στοιχεία
Το Ερμήτσι βρίσκεται στον Θεσσαλικό κάμπο, προς τα βόρεια όρια με την Περιφερειακή Ενότητα Λάρισας, δίπλα και δυτικά στον Φαρσαλιώτη ποταμό που βοριότερα καταλήγει στον Σοφαδίτη και έχει υψόμετρο 100 μέτρα. Απέχει περίπου 12 χλμ. Β.-ΒΔ. από τους Σοφάδες (έδρα του δήμου) και 19 χλμ. Α.-ΒΑ. από την Καρδίτσα. Βορειοδυτικά είναι ο Παλαμάς, βορειοανατολικά η Ιτέα και νοτιοδυτικά η Ματαράγκα ενώ δυτικά και βόρεια περνάει η ΕΟ Καρδίτσας - Λάρισας.

Το 2004 με 2005, ενώ γίνονταν τα έργα για την χάραξή, εντοπίστηκαν αρχαία λείψανα θεμελίωσης τριών κτιρίων που χρονολογήθηκαν στη Μέση Εποχή του Χαλκού. Από αυτά τα δύο είναι αψιδωτά ενώ υπήρχαν και μικρά τμήματα τοίχων από άλλες κατασκευές. Ανασκάφηκαν πολλά κινητά ευρήματα (κεραμική καλής ποιότητας της Μέσης Εποχής Χαλκού, λίθινα εργαλεία τροφοπαρασκευαστικού χαρακτήρα καθώς και λίγα θραύσματα λειασμένων οστών από εργαλεία), πήλινα ευρήματα αλλά και μεταλλικά αντικείμενα (χάλκινες περόνες, καθώς και χάλκινο κόσμημα).

Ο χώρος του Ερμητσίου ταυτίζεται σύμφωνα με επιγραφικά στοιχεία (ενσφράγιστες κεραμίδες) με τις αρχαίες Πειρασίες που μέχρι τώρα τοποθετούνταν στην περιοχή του Βλοχού.

Η εκκλησία του Αγίου Νικολάου στην τοποθεσία "Μουλόσι", στα ανατολικά, έχει χαρακτηριστεί  ως ιστορικό διατηρητέο μνημείο. *"Πρόκειται για τρίκλιτη βασιλική μεγάλων διαστάσεων με ημικυκλική κόγχη στην ανατολική πλευρά και νάρθηκα στη δυτική. Σήμερα διασώσονται οι εξωτερικοί τοίχοι, ο τοίχος που διαχωρίζει τον νάρθηκα από τον κυρίως ναό όπως και τμήματα των εσωτερικών κιονοστοιχιών. Στο εσωτερικό των τοίχων διασώζονται αξιόλογα τμήματα του τοιχογραφικού διακόσμου που χρονολογούνται πιθανότατα στα τέλη του 18ου αιώνα"*.

## Διοικητικά στοιχεία
Αναφέρεται επίσημα, μετά την ένωση της Θεσσαλίας, γραμμένη ως *Ερμίτσι* (με *"ι"*) το 1883 στο ΦΕΚ 126Α - 02/04/1883 όταν προσαρτήθηκε στον τότε δήμο Τιτανίου. Το 1912 με το ΦΕΚ 261Α - 31/08/1912 ορίστηκε έδρα της ομώνυμης νεοϊδρυθείσας κοινότητας και το 1940 το όνομά του διορθώθηκε σε Ερμήτσιον (με *"η"*). Σύμφωνα με το πρόγραμμα Καλλικράτης και την τροποποίησή του Κλεισθένης Ι αποτελεί την κοινότητα Ερμητσίου που υπάγεται στη δημοτική ενότητα Άρνης του δήμου Καρδίτσας και σύμφωνα με την απογραφή του 2011 έχει 262 κατοίκους ενώ το 1981 και το 1991 είχε 396 και 373 αντίστοιχα.

## Εξωτερικοί σύνδεσμοι
* Αρχαιολογικός Άτλας Θεσσαλίας: '''Πειρασία'''  από το Αρχαιολογικό Ινστιτούτο Θεσσαλικών Σπουδών. 

## Παραπομπές


Κατηγορία:Χωριά της περιφερειακής ενότητας Καρδίτσας
Κατηγορία:Δήμος Σοφάδων
Κουζουγκέτ Σοϊγκού

Ο **Κουζουγκέτ Σερέεβιτς Σοϊγκού** (, 24 Σεπτεμβρίου 1921, Καρά-Χολ, Λαϊκή Δημοκρατία της Ταννού-Τιβά - 1 Δεκεμβρίου 2010, Μόσχα, Ρωσία) ήταν Σοβιετικός κομματικός και κρατικός λειτουργός. Υπήρξε γραμματέας της περιφερειακής επιτροπής της Τιβά του ΚΚΣΕ, πρώτος αντιπρόεδρος του Συμβουλίου Υπουργών της ΑΣΣΔ της Τιβά, εκδότης της κοινωνικοπολιτικής εφημερίδας "*Σιν*" στα Τιβανικά. Ήταν ο πατέρας του Υπουργού Άμυνας της Ρωσικής Ομοσπονδίας, Σεργκέι Κουζουγκέτοβιτς Σοϊγκού.

## Βιογραφία
Ο Κουζουγκέτ Σοϊγκού γεννήθηκε στις 24 Σεπτεμβρίου 1921 στη Λαϊκή Δημοκρατία της Ταννού-Τιβά, στην οικογένεια των Σερέε Μαάιεβιτς και Μουργκουλτσού Κουντερέκοβνα Κουζουγκέτ. Το "Κουζουγκέτ" ήταν αρχικά το επώνυμο της οικογένειας, ενώ το "Σοϊγκού" ήταν το όνομα του νέου τους παιδιού, αλλά λόγω λάθους στο ληξιαρχείο, η σειρά τους άλλαξε.

Υπήρξε μέλος του ΚΚΣΕ, υπηρέτησε ως γραμματέας της περιφερειακής επιτροπής της Τιβά του ΚΚΣΕ.

Στη δεκαετία του 1980, εργάστηκε ως Αναπληρωτής Πρόεδρος του Υπουργικού Συμβουλίου της Τουβανικής ΑΣΣΔ.

Στη δεκαετία του 1990, έγινε γνωστός σε πανρωσικό επίπεδο αφού ο γιος του, Σεργκέι Κουζουγκέτοβιτς Σοϊγκού, ανέλαβε Υπουργός Καταστάσεων Έκτακτης Ανάγκης της Ρωσικής Ομοσπονδίας.

Πέθανε λόγω χρόνιου νοσήματος την 1η Δεκεμβρίου 2010. Τάφηκε μαζί με τη σύζυγό του στο νεκροταφείο Τροεκούροφσκι στη Μόσχα. 

## Βραβεία

* Τάγμα του Κόκκινου Λαβάρου της Εργασίας (1976).
* Τρία Τάγματα του Παράσημου της Τιμής (1962, 1966, 1971).
* Τάγμα της Δημοκρατίας της Τιβά (2007) - *για πολλά χρόνια γόνιμης εργασίας σε διάφορους τομείς βιομηχανικών, οικονομικών, κομματικών, επιστημονικών και πολιτιστικών δραστηριοτήτων*.
* Ιωβηλαίο μετάλλιο για την 100η επέτειο από τη γέννηση του Βλαντίμιρ Ιλίτς Λένιν (1970);
* Μετάλλιο "Για την ανάπτυξη των παρθένων εδαφών" (1957).
* Μετάλλιο της Δημοκρατίας της Τιβά "For Valiant Labor" (2001).
* άλλα μετάλλια.

## Έργο

* "*Φτερό μαύρου όρνιου*" (2001)
* "*Ταννού-Τιβά. Χώρα των λιμνών και των γαλάζιων ποταμών*"(2004)

## Βιβλιογραφία

* *Σόγκολεφ Κ. Α.* Ποιος είναι ποιος στη Ρωσία. Εκτελεστική εξουσία. Ποιος κυβερνά τη Ρωσία. - М. .: Αστρέλ; AST, 2007. - ISBN 978-5-17-047056-3 . -  536 σελ.
* *Κλιν Α.* Μυστηριώδης σωτήρας // Εκδόσεις Ιτόγκι. - 1997. - 22 Απριλίου.
* Βιογραφία του Κουζουγκέτ Σοϊγκού
* Βιογραφία του Σεργκέι Σοϊγκού 
* Ο Τιβανός κρατικός λειτουργός Κ. Σ. Σοϊγκού κηδεύεται στη Μόσχα

## Παραπομπές


Κατηγορία:Αποδέκτες του Τάγματος του Κόκκινου Λαβάρου της Εργασίας
Κατηγορία:Μέλη του Κομμουνιστικού Κόμματος Σοβιετικής Ένωσης
Κατηγορία:Σελίδες με μη επιθεωρημένες μεταφράσεις
Δημήτρης Κώνστας

**Δημήτρης Κώνστας** ή **Δημήτριος Κώνστας** μπορεί να αναφέρεται στον:

* Δημήτρη Κώνστα, Έλληνα διεθνή υδατοσφαιριστή 
* Δημήτρη Κ. Κώνστα, Έλληνα διεθνολόγο και καθηγητή του Παντείου Πανεπιστημίου
NGC 4074

O **[[Νέος Γενικός Κατάλογος|NGC]] 4074** είναι ιδιόμορφος φακοειδής γαλαξίας ο οποίος απέχει 310 εκατομμύρια έτη φωτός και βρίσκεται στον αστερισμό Κόμη Βερενίκης. Τον ανακάλυψε ο αστρονόμος Ουίλιαμ Χέρσελ (William Herschel) στις 27 Απριλίου 1785 και είναι μέλος της ομάδας γαλαξιών NGC 4065. Επίσης είναι γαλαξίας Σίφερτ τύπου 2.

## Υπερμαζική μελανή οπή
Στον NGC 4074 υπάρχει υπερμαζική μελανή οπή της οποίας η μάζα εκτιμάται σε  ηλιακές μάζες.

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Ιδιόμορφοι γαλαξίες
Κατηγορία:Φακοειδείς γαλαξίες
Κατηγορία:Κόμη Βερενίκης
4074
38207
Κατηγορία:Γαλαξίες Σίφερτ
Κατηγορία:Ομάδα γαλαξιών NGC 4065
+04-29-011
NGC 4076

Ο **[[Νέος Γενικός Κατάλογος|NGC]] 4076** είναι σπειροειδής γαλαξίας ο οποίος απέχει περίπου 290 εκατομμύρια έτη φωτός και βρίσκεται στον αστερισμό Κόμη Βερενίκης. Τον ανακάλυψε ο αστρονόμος Ουίλιαμ Χέρσελ (William Herschel) στις 27 Απριλίου 1785 και ανήκει στην ομάδα γαλαξιών NGC 4065. Πρόκειται για γαλαξία LINER.

## Υπερκαινοφανείς
Στον NGC 4076 έχουν ανιχνευθεί δύο υπερκαινοφανείς τύπου Ia: ο πρώτος είναι ο **SN 2007M** που παρατηρήθηκε για πρώτη φορά στις 24 Δεκεμβρίου 2006 Ωστόσο, ανακαλύφθηκε στις 14 Ιανουαρίου 2007. Ο δεύτερος είναι ο **SN 2011bc** που ανακαλύφθηκε την 1η Απριλίου 2011.

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Σπειροειδείς γαλαξίες
Κατηγορία:Κόμη Βερενίκης
Κατηγορία:Γαλαξίες LINER
4076
38209
07061
Κατηγορία:Ομάδα γαλαξιών NGC 4065
+03-31-034
Βλαντλέν Πάουλους

Ο **Βλαντλέν Βλαντίμιροβιτς Πάουλους** (, 25 Σεπτεμβρίου 1928, Τσιτά, ΡΣΟΣΔ, ΕΣΣΔ - 28 Ιουνίου 1979, Μόσχα, ΡΣΟΣΔ, ΕΣΣΔ) ήταν Σοβιετικός ηθοποιός του θεάτρου και του κινηματογράφου και τηλεοπτικός σκηνοθέτης.

Κατηγορία:Σοβιετικοί ηθοποιοί
Γιούμα (Αριζόνα)

Η **Γιούμα** (αγγλικά: Yuma· κοκοπά: Yuum) είναι πόλη και η έδρα της κομητείας Γιούμα στην Αριζόνα των Ηνωμένων Πολιτειών. Ο πληθυσμός της πόλης ήταν 93.064 κάτοικοι στην απογραφή του 2010, αυξημένος σε σχέση με την απογραφή του 2000 που κατέγραψε 77.515 κατοίκους.

Η Γιούμα είναι η κύρια πόλη της Μητροπολιτικής Στατιστικής Περιοχής Γιούμα εν Αριζόνα, η οποία αποτελείται από την κομητεία Γιούμα. Σύμφωνα με το Γραφείο Απογραφής των Ηνωμένων Πολιτειών, ο εκτιμώμενος πληθυσμός της ΜΣΠ Γιούμα για το 2020 είναι 203.247 κάτοικοι. Σύμφωνα με τα Παγκόσμια Ρεκόρ Γκίνες, η Γιούμα είναι η «Πιο Ηλιόλουστη Πόλη στη Γη», με υποσχόμενη ηλιοφάνεια και ζεστό καιρό τουλάχιστον το 91% του έτους.» 70.000 έως πάνω από 85.000 επισκέπτες εκτός πολιτείας κάνουν τη Γιούμα τη χειμερινή τους κατοικία.

Ο καιρός της Γιούμα (ή εξελληνισμένα της Γιούμας) την καθιστά και γεωργική μονάδα παραγωγής ενέργειας, καλλιεργώντας πάνω από 175 είδη καλλιεργειών, το μεγαλύτερο από τα οποία είναι το μαρούλι. Η κομητεία Γιούμα παρέχει το 90% όλων των φυλλωδών λαχανικών στις Ηνωμένες Πολιτείες. Η πόλη είναι επίσης γνωστή για τον μεγάλο στρατιωτικό πληθυσμό της λόγω πολλών στρατιωτικών βάσεων, συμπεριλαμβανομένου του Αεροσταθμού Πεζοναυτών.

Η Γιούμα βρίσκεται στη νοτιοδυτική γωνία της πολιτείας, στην Έρημο Σονόρα, στην υποπεριοχή της ερήμου Γιούμα.

## Παραπομπές


## Εξωτερικοί σύνδεσμοι
* 

Κατηγορία:Πόλεις της Αριζόνα
Κατηγορία:Έδρες κομητειών της Αριζόνα
Τζον Σμιθ

Ο **Τζον Σμιθ** (**John Smith**, βαπτισμένος 6 Ιανουαρίου 1580 - 21 Ιουνίου 1631) ήταν Άγγλος στρατιώτης, εξερευνητής, αποικιοκράτης,  Ναύαρχος του Νιου Ίνγκλαντ και συγγραφέας. Έπαιξε σημαντικό ρόλο στην εγκαθίδρυση της αποικίας στο Τζέιμσταουν της Βιρτζίνια, της πρώτης αγγλικής εγκατάστασης στην Αμερική στις αρχές του 17ου αιώνα. Ήταν αρχηγός της Αποικίας Βιρτζίνια μεταξύ Σεπτεμβρίου του 1608 και Αυγούστου του 1609. Ήταν επικεφαλής μιας εξερεύνησης στους ποταμούς της Βιρτζίνια και του Τσέσαπικ Μπέι, κατά τη διάρκεια της οποίας έγινε ο πρώτος Άγγλος εξερευνητής που χαρτογράφησε την περιοχή του Τσέσαπικ Μπέι. Αργότερα, εξερεύνησε και χαρτογράφησε τα παράλια του Νιου Ίνγκλαντ. Χρίστηκε ιππότης για τις υπηρεσίες του στον Σίγκισμουντ Μπάθορι, Πρίγκιπα της Τρανσιλβανίας, και τον φίλο του Μόουζες Σέκελι.

Η Τζέιμσταουν ιδρύθηκε το 1607. Ο Σμιθ εκπαίδευσε τους πρώτους αποίκους στην κτηνοτροφία και το ψάρεμα, σώζοντας έτσι την αποικία από πρόωρη καταστροφή. Δήλωσε δημόσια "Αυτός που δεν θα δουλέψει, δεν θα φάει", αναφερόμενος στην Β' Επιστολή προς Θεσσαλονικείς. Οι σκληρές καιρικές συνθήκες, η έλλειψη φαγητού και νερού, η τριγύρω βαλτώδης φύση και οι επιθέσεις από τους Ιθαγενείς Αμερικανούς σχεδόν κατέστρεψαν την αποικία.

Ωστόσο, υπό την αρχηγία του Σμιθ, η Τζέιμσταουν επιβίωσε και τελικά άκμασε. Ο Σμιθ αναγκάστηκε να επιστρέψει στην Αγγλία, καθώς είχε τραυματιστεί από μία τυχαία έκρηξη πυρίτιδας σε ένα κανό.

Τα βιβλία και οι χάρτες του Σμιθ ήταν σημαντικά στην ενθάρρυνση και την στήριξη της Αγγλικής αποικιοκρατίας του Νέου Κόσμου. Απεβίωσε στο Λονδίνο το 1631.

## Παραπομπές


## Εξωτερικοί σύνδεσμοι
* 
* Captain John Smith Chesapeake National Historic Trail Official Website
* ''A Description of New England'', 1616 (PDF)

Κατηγορία:Άγγλοι εξερευνητές
Κατηγορία:Άγγλοι συγγραφείς
Κατηγορία:Άγγλοι στρατηγοί
NGC 4084

Ο **[[Νέος Γενικός Κατάλογος|NGC]] 4084** είναι ελλειπτικός γαλαξίας ο οποίος απέχει περίπου 315 εκατομμύρια έτη φωτός και βρίσκεται στον αστερισμό Κόμη Βερενίκης. Ανακαλύφθηκε από τον αστρονόμο Χάινριχ ντ' Αρέ (Heinrich d'Arrest) στις 26 Απριλίου 1865. Πρόκειται για απομονωμένο μέλος του Υπερσμήνους γαλαξιών της Κόμης καθώς και για γαλαξία LINER.

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Ελλειπτικοί γαλαξίες
Κατηγορία:Κόμη Βερενίκης
Κατηγορία:Γαλαξίες LINER
4084
38272
+04-29-014
Μάλκο Τάρνοβο

Το **Μάλκο Τάρνοβο** (βουλγαρικά: Малко Търново) είναι κωμόπολη στην επαρχία Μπουργκάς, στη νοτιοανατολική Βουλγαρία, 5 χλμ. από τα τουρκικά σύνορα. Είναι η μόνη πόλη στο εσωτερικό των βουλγαρικών Ορέων Στράντζα και βρίσκεται στο φυσικό πάρκο Στράντζα. Το Μάλκο Τάρνοβο είναι το διοικητικό κέντρο του ομώνυμου δήμου. Από τον Δεκέμβριο του 2009, η κωμόπολη είχε 2.449 κατοίκους.

## Παραπομπές


## Εξωτερικοί σύνδεσμοι
* 

Κατηγορία:Πόλεις της Βουλγαρίας
NGC 4072

Ο **[[Νέος Γενικός Κατάλογος|NGC]] 4072** είναι φακοειδής γαλαξίας ο οποίος απέχει 300 εκατομμύρια έτη φωτός και βρίσκεται στον αστερισμό Κόμη Βερενίκης. Ανακαλύφθηκε από τον αστρονόμο Ραλφ Κόουπλαντ (Ralph Copeland) στις 3 Απριλίου 1872 και ανήκει στην Ομάδα γαλαξιών NGC 4065. Πρόκειται για γαλαξία LINER.

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Φακοειδείς γαλαξίες
Κατηγορία:Γαλαξίες LINER
Κατηγορία:Κόμη Βερενίκης
4072
38176
Κατηγορία:Ομάδα γαλαξιών NGC 4065
Ουζούνμποτζακ

thumb|Το καταφύγιο Ουζούνμποτζακ
Το **Ουζούνμποτζακ** (βουλγαρικά: Узунбоджак) είναι καταφύγιο βιόσφαιρας της UNESCO, καθώς και ένα από τα πέντε φυσικά καταφύγια στον φυσικό δρυμό της Στράντζας στη νοτιοανατολική Βουλγαρία. Το καταφύγιο αυτό αποκαλείται ορισμένες φορές **Λόπουσνα** (βουλγαρικά: Лопушна). Το Ουζούνμποτζακ καθιερώθηκε στις 13 Δεκεμβρίου 1956 και συμπεριλήφθηκε στο δίκτυο της UNESCO για αποθέματα βιόσφαιρας τον Μάρτιο του 1977. Καλύπτει έκταση 25,296 τ.χλμ. Όλες οι οικονομικές δραστηριότητες απαγορεύονται στην επικράτεια του καταφυγίου.

## Γεωγραφία
Το καταφύγιο βρίσκεται ανάμεσα στα χωριά Κωστί του δήμου Τσάρεβο και Σλιβάροβο του δήμου Μάλκο Τάρνοβο, στην κοιλάδα του ποταμού Ρέζοβο, περίπου 20 χλμ. από τις εκβολές του. Το ανάγλυφο είναι ανώμαλο, ενώ το υψόμετρο κυμαίνεται μεταξύ 50 και 300 μ.

Το κλίμα είναι ηπειρωτικό μεσογειακό και τείνει να είναι πιο ήπιο λόγω της γειτνίασης με τον Εύξεινο Πόντο. Η μέση μηνιαία θερμοκρασία τον χειμώνα δεν πέφτει υπό το μηδέν (2-3°C τον Ιανουάριο). Το Ουζούνμποτζακ διασχίζουν οι ποταμοί Ρέζοβο, Καρετάρσκι Ντολ και Λοπούσνιτσα.

## Παραπομπές


Κατηγορία:Φυσικά καταφύγια στη Βουλγαρία
NGC 4488

Ο **[[Νέος Γενικός Κατάλογος|NGC]] 4488** είναι φακοειδής γαλαξίας ο οποίος απέχει περίπου 60 εκατομμύρια έτη φωτός. και βρίσκεται στον αστερισμό Παρθένο. Τον ανακάλυψε ο αστρονόμος Ουίλιαμ Χέρσελ (William Herschel) στις 28 Δεκεμβρίου 1785 και ανήκει στο Σμήνος γαλαξιών της Παρθένου. Έχει ασυνήθιστο σχήμα που ομοιάζει με ορθογωνίου, όπως συμβαίνει και με τον γαλαξία LEDA 74886, ενώ απουσιάζει και ο εσωτερικός δίσκος. Επίσης ο τρόπος που εκτείνονται οι βραχίονές του υποδηλώνει ότι σε κάποιο στάδιο της εξέλιξής του ο NGC 4488 αλληλεπίδρασε βαρυτικά με άλλο γαλαξία.

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Φακοειδείς γαλαξίες
Κατηγορία:Παρθένος (αστερισμός)
4488
41363
07653
Κατηγορία:Σμήνος της Παρθένου
+02-32-104
NGC 4066

Ο **[[Νέος Γενικός Κατάλογος|NGC]] 4066** είναι ελλειπτικός γαλαξίας ο οποίος απέχει περίπου 340 εκατομμύρια έτη φωτός και βρίσκεται στον αστερισμό Κόμη Βερενίκης. Ανακαλύφθηκε από τον αστρονόμο Ουίλιαμ Χέρσελ (William Herschel) στις 27 Απριλίου 1785 και ανήκει στην Ομάδα γαλαξιών NGC 4065.

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Ελλειπτικοί γαλαξίες
Κατηγορία:Κόμη Βερενίκης
4066
38161
07051
Κατηγορία:Ομάδα γαλαξιών NGC 4065
+04-29-008
Άρης Μακρής

Ο **Άρης Μακρής** (Αθήνα, 23 Απριλίου 1990) είναι Έλληνας τραγουδιστής και ηθοποιός, ο οποίος έγινε γνωστός το 2013 ως μέλος του boy band συγκροτήματος Boys and Noise. Ανήκει στο δυναμικό της Panik Records.

## Βιογραφία
Το 2016 το συγκρότημα διαλύθηκε και τότε ξεκίνησε σόλο καριέρα. Το πρώτο του τραγούδι είχε τίτλο **Στάσου,** ενώ κυκλοφόρησε κι άλλα τραγούδια, όπως **Τα Σπάσαμε**, **Νάρκη** και **Της Αγάπης Roller Coaster**. Το 2017 συμμετείχε στο τέταρτο κύκλο του Your Face Sounds Familiar ως διαγωνιζόμενος, όπου κατέκτησε την 3η θέση. Το 2019 συμμετείχε στον έκτο κύκλο του X-Factor ως παρουσιαστής των Backstage. Το 2020 συμμετείχε στον τέταρτο κύκλο του Just the 2 Of Us μαζί με την Έρρικα Πρεζεράκου, όπου κατέκτησαν την 4η θέση. Το 2021 συμμετείχε ως συμπαρουσιαστής στην εκπομπή Καλοκαίρι Not μαζί με την Ελένη Τσολάκη.  

Το 2022 κυκλοφορήσε το τραγούδι **Καιρός Για 2** σε συνεργασία με την Μαρία Κοσμάτου.

## Παραπομπές


Κατηγορία:Έλληνες τραγουδιστές
Κατηγορία:Έλληνες τραγουδιστές ποπ
Κατηγορία:Έλληνες ηθοποιοί θεάτρου
Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί τηλεόρασης
Στήσιμο αγώνων

Στα οργανωμένα αθλήματα, το **στήσιμο αγώνων** είναι μια πράξη, σύμφωνα με την οποία η ομάδα παίζει με ένα συγκεκριμένο τρόπο για να επιτύχει ένα προσυμφωνημένο αποτέλεσμα. Υπάρχουν πολλοί λόγοι για τους οποίους μπορεί να λάβουν χώρα στημένοι αγώνες, όπως η λήψη δωροδοκιών από πρακτορεία στοιχημάτων ή αθλητικών στοιχημάτων και ο εκβιασμός. Μια ομάδα μπορεί εκ προθέσεως να αποδίδει λιγότερο από τα αναμενόμενα, με στόχο να αποκτήσει κάποιο πλεονέκτημα στο μέλλον (π.χ. μια κλήρωση με πιο ευνοϊκότερους ορους) ή για να αντιμετωπίσει αργότερα έναν πιο ευνοϊκό αντίπαλο σε ένα πρωτάθλημα. Με στόχο να δημιουργήσει ένα σύστημα χάντικαπ, ένας παίκτης επίσης μπορεί να αποδίδει σκόπιμα λιγότερο.

Το σύστημα στησίματος αγώνων, όταν υποκινείται από τον τζόγο, απαιτεί την ύπαρξη επαφών (και συνήθως μεταφορές χρημάτων) μεταξύ τζογαδόρων, παικτών, παραγόντων ομάδων ή/και διαιτητών. Αυτές οι επαφές και οι μεταγραφές μπορεί μερικές φορές να ανακαλυφθούν και να οδηγήσουν σε δίωξη από το νόμο ή το αθλητικό πρωτάθλημα στο οποίο παίζει μια ομάδα. Αντίθετα, η ήττα με στόχο την εξασφάλιση πλεονεκτήματος για το μέλλον είναι εσωτερική υπόθεση της ομάδας και πολύ δύσκολο να αποδειχθεί. Συχνό παράδειγμα είναι και οι αλλαγές που κάνει ο προπονητής με στόχο να αυξηθούν επίτηδες οι πιθανότητες μιας ομάδας να χάσει (όπως το να παραμείνουν στον πάγκο οι βασικοί παίκτες της ομάδας με το να χρησιμοποιούν ως δικαιολογία ελάχιστους ή φανταστικούς τραυματισμούς), αντί να διατάσσει τους παίκτες που βρίσκονται στο γήπεδο να έχουν εσκεμμένα χαμηλή απόδοση. 

Όταν γίνεται στήσιμο αγώνων, μεταξύ άλλων υπάρχει το λεγόμενο "ξύρισμα βαθμών" (από το point shaving, όπου ο εμπλεκόμενος προσπαθεί να μειώσει ή να αυξήσει τη διαφορά βαθμών μεταξύ δύο ομάδων χωρίς να αλλάξει το αποτέλεσμα), ή το στήσιμο βαθμών, γεγονότα που επικεντρώνονται σε μικρότερα γεγονότα εντός ενός αγώνα τα οποία μπορούν να στοιχηματιστούν, αλλά που είναι απίθανο να αποβούν καθοριστικά για τον καθορισμό του τελικού αποτελέσματος του παιχνιδιού. Σύμφωνα με την Sportradar, μια εταιρεία που παρακολουθεί την ακεραιότητα των αθλητικών γεγονότων για λογαριασμό αθλητικών ομοσπονδιών, έως και το ένα τοις εκατό των αγώνων που παρακολουθεί εταιρεία εμφανίζουν ύποπτα μοτίβα στοιχηματισμού που μπορεί να είναι ενδεικτικά στημένων αγώνων. 

## Δείτε επίσης

* Παράγκα (ποδόσφαιρο), ο όρος για το στήσιμο αγώνων στην Ελλάδα.

## Παραπομπές

Κατηγορία:Δραστηριότητες οργανωμένου εγκλήματος
Κατηγορία:Λήμματα που περιέχουν κείμενο στα ιαπωνικά
NGC 4326

Ο **[[Νέος Γενικός Κατάλογος|NGC]] 4326** είναι ραβδωτός σπειροειδής γαλαξίας με δακτύλιο ο οποίος απέχει περίπου 330 εκατομμύρια έτη φωτός και βρίσκεται στον αστερισμό της Παρθένου. Τον ανακάλυψε ο αστρονόμος Ουίλιαμ Χέρσελ (William Herschel) στις 13 Απριλίου 1784. Ο NGC 4326 είναι μεγάλος γαλαξίας διαμέτρου 200.000 ετών φωτός, δηλαδή περίπου διπλάσιος από τον Γαλαξία μας, καθώς επίσης και γαλαξίας LINER. Παρόλο που καταλογογραφείται ως στον Κατάλογο Σμηνών της Παρθένου (αγγλ.  Virgo Cluster catalog) ως VCC 623 δεν ανήκει στο Σμήνος γαλαξιών της Παρθένου αλλά βρίσκεται ακόμη βαθύτερα στο διάστημα, στο υπόβαθρο του Σμήνους.

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Ραβδωτοί σπειροειδείς γαλαξίες
Κατηγορία:Γαλαξίες LINER
Κατηγορία:Παρθένος (αστερισμός)
4326
40192
07454
Κατηγορία:Δακτυλιοειδείς γαλαξίες
Κατηγορία:Σμήνος της Παρθένου
+01-32-033
Κώστας Μπούμπας

Ο **Κώστας Μπούμπας** (Καβάλα, 17 Ιουλίου 1964) είναι Έλληνας δημοσιογράφος, τηλεοπτικός παρουσιαστής, ραδιοφωνικός παραγωγός και πολιτικός. Είναι βουλευτής με την Ελληνική Λύση στην εκλογική περιφέρεια Σερρών από τον Ιούλιο του 2019. Στις εκλογές του Μαΐου και Ιουνίου 2023, επανεξελέγη στην ίδια θέση. Έλκει την καταγωγή του από το Ροδολίβος Σερρών.

Έχει εργαστεί στον τηλεοπτικό σταθμό πανελλήνιας εμβέλειας *Τηλε-Άστυ* (σημερινό ΑΡΤ, αττικής εμβέλειας) στους περιφερειακούς τηλεοπτικούς σταθμούς, των Σερρών TVS, ΔΙΚΤΥΟ, ΤΗΛΕ-ΕΠΙΛΟΓΕΣ, στον ΔΙΑΥΛΟΣ ΡΟΔΟΛΙΒΟΥΣ, την δημόσια (δημοτική) τηλεόραση του Δήμου Ροδολίβους και μετέπειτα του Δήμου Αμφίπολης, και ως ανταποκριτής στον ΣΚΑΪ και στον ραδιοφωνικό σταθμό Αντέννα.

## Παραπομπές


Κατηγορία:Βουλευτές Σερρών
Κατηγορία:Βουλευτές εκλεγμένοι με την Ελληνική Λύση
Κατηγορία:Περιφερειακοί Σύμβουλοι Σερρών
Λαζάτι

**Λαζάτι** (    ) είναι ένα χωριό στην πρώην κοινότητα Λιβαδειάς του νομού Αυλώνα στην νότια Αλβανία . Στη μεταρρύθμιση της τοπικής αυτοδιοίκησης το 2015 έγινε υποδιαίρεση του δήμου Φοινίκης .  Μια μελέτη του Λεωνίδα Καλλιβρετάκη το 1993 διαπίστωσε ότι ο πληθυσμός του χωριού ήταν 299, ο οποίος ανήκε στην ελληνική κοινότητα της Αλβανίας. 

Πήρε το όνομα Λαζάτες και αργότερα Λαζάτι από τον ιδρυτή του Λάζαρο**.**

## Παραπομπές


Κατηγορία:Νομός Αυλώνα
Κατηγορία:Φοινίκη (Βόρεια Ήπειρος)
Μάρκος Χουάρες

Το **Μάρκος Χουάρες** () είναι πόλη στην επαρχία Κόρδοβα της Αργεντινής. Έχει 27.004 κατοίκους σύμφωνα με την απογραφή του 2010, και είναι η έδρα του νομού Μάρκος Χουάρες. Βρίσκεται 267 χιλιόμετρα νοτιοανατολικά από την πρωτεύουσα της επαρχίας Κόρδοβα, στην Εθνική Οδό 9, κοντά στα σύνορα της επαρχίας με τη Σάντα Φε.

Η πόλη διαθέτει αεροδρόμιο .

## Κλίμα

## Παραπομπές


Κατηγορία:Πόλεις της Αργεντινής
Κατάλογος πρωθυπουργών του Μάλι

Ακολουθεί κατάλογος των πρωθυπουργών του Μάλι από τότε που η χώρα έγινε ανεξάρτητη από τη Γαλλία το 1960 έως σήμερα.
Σύμφωνα με το σύνταγμα της χώρας, ο πρωθυπουργός διορίζεται από τον αρχηγό κράτους.
Μερικά πρόσωπα έχουν υπηρετήσει ως υπηρεσιακοί πρωθυπουργοί και ένα, ο Μοντιμπό Κεϊτά υπηρέτησε σε δύο περιστάσεις σε μη συνεχόμενη θητεία.

Η πρώτη γυναίκα που ανέλαβε στο αξίωμα ήταν η Σισέ Μαριάμ Καϊνταμά Σιντιμπέ, η οποία υπηρέτησε από το 2011 έως το 2012.
Σημερινός μεταβατικός πρωθυπουργός είναι ο Συνταγματάρχης Αμπντουλάγιε Μαϊγκά, από τις 21 Αυγούστου 2022, διορισμένος από την Εθνική Επιτροπή για τη Σωτηρία του Λαού, η οποία κυβερνά τη χώρα από το πραξικόπημα του 2021. 

## Κλειδί
;Πολιτικά κόμματα
*
*
*
*
*

;Λοιπές ομάδες
*
*

;Καθεστώς
*

## Κατάλογος πρωθυπουργών

## Δείτε επίσης
*Μάλι
**Κατάλογος αρχηγών κράτους του Μάλι

## Παραπομπές


## Εξωτερικοί σύνδεσμοι
*La Primature
*World Statesmen – Mali


Πρωθ
Κέντρο του Τορόντο

thumb|right|Αεροφωτογραφία της οικονομικής περιοχής του Κέντρου του Τορόντο
Το **Κέντρο του Τορόντο** ή **Downtown Toronto** είναι η κύρια επιχειρηματική περιοχή του Τορόντο (Οντάριο) στον Καναδά. Βρίσκεται εξ ολοκλήρου στον πρώην δήμο του Old Toronto (Παλιό Τορόντο), που συνορεύει κατά προσέγγιση βορείως με την οδό Bloor, τη λίμνη Οντάριο στα νότια, τον ποταμό Ντον στα ανατολικά και την οδό Bathurst στα δυτικά. Η περιοχή περιέχει τη μεγαλύτερη συγκέντρωση ουρανοξυστών στην πόλη επιπροσθέτως με τη δημοτική και επαρχιακή κυβέρνηση του Οντάριο. Το Τορόντο έχει το εκτενέστερο περίγραμμα κτηρίων στον ορίζοντα στη Βόρεια Αμερική μετά τη Νέα Υόρκη και το Σικάγο.

Κατηγορία:Τορόντο
Ρουσλάν Τσάλικοφ

Ο **Ρουσλάν Χατζισμέλοβιτς Τσάλικοφ** (, γενν. 31 Ιουλίου 1956, Ορτζονικίντζε, Βορειο-Οσετική ΑΣΣΔ, ΡΣΟΣΔ, ΕΣΣΔ) είναι Ρώσος πολιτικός που υπηρετεί ως Αναπληρωτής Υπουργός Άμυνας της Ρωσικής Ομοσπονδίας υπό τον Σεργκέι Κουζουγκέτοβιτς Σοϊγκού.

## Βιογραφία
Ο Τσάλικοφ γεννήθηκε στις 31 Ιουλίου 1956 στο Ορτζονικίντζε της Βορειο-Οσετικής ΑΣΣΔ. Αποφοίτησε από το Κρατικό Πανεπιστήμιο της Βόρειας Οσετίας ον. Κ. Λ. Χεταγκούροφ το 1978 και πέντε χρόνια αργότερα πήρε πτυχίο από το Ινστιτούτο Εθνικής Οικονομίας της Μόσχας. Παράλληλα, ήταν ασκούμενος ερευνητής στον ίδιο χώρο και από το 1983 έως το 1987 ήταν λέκτορας οικονομικής της εργασίας. Την ίδια χρονιά έγινε υποδιοικητής της Οικονομικής Σχολής του ίδιου πανεπιστημίου. Από το 1987 έως το 1989 διετέλεσε Γενικός Διευθυντής Οικονομικών Υποθέσεων και από το 1989 έως το 1990 εργάστηκε στη Διεύθυνση Ελέγχου και Ελέγχου ως Επικεφαλής Ελεγκτής. Ο Τσάλικοφ εργάστηκε ως υπουργός Οικονομικών της Βόρειας Οσετίας για τέσσερα χρόνια ξεκινώντας από το 1990 και από το 1994 έως το 2000 ήταν επικεφαλής της κύριας οικονομικής και οικονομικής διοίκησης υπό τον Μπορίς Γιέλτσιν. Από το 2000 έως το 2005 εργάστηκε στο Υπουργείο Καταστάσεων Έκτακτης Ανάγκης. Προήχθη σε Υφυπουργό από τον Βλαντίμιρ Πούτιν, θέση την οποία κατείχε από το 2005 έως το 2007. Το 2010, έγινε επικεφαλής του Υπουργείου Καταστάσεων Έκτακτης Ανάγκης και στη συνέχεια προσκλήθηκε ως καλεσμένος στην εκπομπή *Ειδικός Ανταποκριτής* στο Russia-1. 

Από τον Μάιο έως τον Νοέμβριο του 2012, διετέλεσε Αντικυβερνήτης του Όμπλαστ της Μόσχας και από εκείνη την ημερομηνία και μετά, με Προεδρικό Διάταγμα, προήχθη σε Αναπληρωτή Υπουργό Άμυνας της Ρωσικής Ομοσπονδίας. Ήταν προγραμματισμένο να γίνει Αναπληρωτής Κυβερνήτης της Περιφέρειας της Μόσχας, θέση στην οποία και διορίστηκε στις 6 Νοεμβρίου 2012, υπηρετώντας μέχρι τις 8 Νοεμβρίου 2012, όταν και αντικαταστάθηκε από τον σημερινό Κυβερνήτη Αντρέι Βορομπιόφ.

## Πηγές

Κατηγορία:Ρώσοι οικονομολόγοι
Κατηγορία:Ρώσοι στρατιωτικοί
Κατηγορία:Σελίδες με μη επιθεωρημένες μεταφράσεις
Άνγκρμποντα (δορυφόρος)

Η **Άνγκρμποντα** () ή **Κρόνος LV** (Saturn LV) είναι ένας φυσικός δορυφόρος του Κρόνου. Η ανακάλυψή του ανακοινώθηκε από τους Σκοτ Σέπαρντ, Ντέιβιντ Τζιούιτ και Τζαν Κλίνα στις 7 Οκτωβρίου του 2019 από παρατηρήσεις που έγιναν μεταξύ 12 Δεκεμβρίου του 2004 και 22 Μαρτίου του 2007 και του δόθηκε η προσωρινή ονομασία **S/2004 S 22**. Του δόθηκε ο μόνιμος χαρακτηρισμός του Κρόνος LV τον Ιούνιο του 2021. 

Η Άνγκρμποντα έχει διάμετρο περίπου 3 χιλιόμετρα και περιφέρεται γύρω από τον Κρόνο σε μέση απόσταση 20.379.900 χλμ. σε διάστημα 1.080,4 ημερών, με κλίση 177,4° προς την εκλειπτική, σε ανάδρομη κατεύθυνση και με εκκεντρότητα 0,257. 

Πήρε το όνομά του, από την Άνγκρμποντα, μία γιγάντισσα της Σκανδιναβικής μυθολογίας και σύντροφος του Λόκι.

## Παραπομπές


## Εξωτερικοί σύνδεσμοι
* Δορυφόροι του Κρόνου από την Εξερεύνηση του Ηλιακού Συστήματος της NASA 
* Οι δορυφόροι του Κρόνου από τον Σκοτ Σέπαρντ 

 

Κατηγορία:Φυσικοί δορυφόροι Κρόνου
Τσαβούσκιοϊ (Ενέζ)

Το **Τσαβούσκιοϊ** (), έως το 1928 γνωστό ως **Αμυγδαλιά**, είναι χωριό στο Διαμέρισμα του Ενέζ, στην Επαρχία Αδριανούπολης, στην Τουρκία.

## Γεωγραφία
Το χωριό βρίσκεται σε απόσταση 162 χλμ. από τη διοικητική έδρα της Επαρχίας Αδριανούπολης, καθώς και σε απόσταση 8 χλμ. από τη διοικητική έδρα του Διαμερίσματος του Ενέζ. Το χωριό βρίσκεται νοτιοανατολικά του Ενέζ και, πιο συγκεκριμένα, επί της Επαρχιακής Οδού 22-51 μεταξύ Ενέζ-Κεσάν.

## Ιστορία
Παλαιότερα, το χωριό ήταν γνωστό ως **Αμυγδαλιά**, ονομασία η οποία και τεκμηριώνεται μέσω σχετικών εγγράφων χρονολογούμενων στο 1877. Η σημερινή ονομασία του χωριού, **Τσαβούσκιοϊ**, χρονολογείται από το 1928.

## Δημογραφία

## Παραπομπές


Κατηγορία:Επαρχία Αδριανούπολης
Εταιρεία Ανεξάρτητων Καλλιτεχνών

Η **Εταιρεία Ανεξάρτητων Καλλιτεχνών** () ήταν ένωση Αμερικανών καλλιτεχνών που ιδρύθηκε το 1916 με έδρα τη Νέα Υόρκη.

## Ιστορικό
[δεξιά|μικρογραφία|Το ''Gallic Cock'' του [Ραϊμόν Ντυσάν-Βιγιόν παρουσιάστηκε στη Δεύτερη Ετήσια Έκθεση της Εταιρείας το 1918]]
Βασισμένη στη γαλλική Société des Artistes Indépendants, ο στόχος της εταιρείας ήταν η διοργάνωση ετήσιων εκθέσεων από καλλιτέχνες της αβάν-γκαρντ. Οι εκθέσεις θα ήταν ανοιχτές σε όποιον ήθελε να παρουσιάσει το έργο του, και δε θα υπήρχαν κριτικές επιτροπές ή βραβεία. Για να συμμετάσχει κάποιος, έπρεπε να πληρώσει έξι δολάρια ως μέλος και τέλος συμμετοχής. Ιδρυτές της Εταιρείας ήταν οι Γουόλτερ Άρενσμπεργκ, Τζον Κόβερτ, Μαρσέλ Ντυσάν, Κάθριν Σόφι Ντράιερ, Γουίλιαμ Γκλάκενς, Άλμπερτ Γκλέιζες, Τζον Μάριν, Γουόλτερ Παχ, Μαν Ρέι, Μαίρη Ρότζερς, Τζον Σλόαν και Τζόζεφ Στέλλα.

Η «Πρώτη Ετήσια Έκθεση» της Εταιρείας στο Grand Central Palace της Νέας Υόρκης, από τις 10 Απριλίου έως τις 6 Μαΐου 1917, περιελάμβανε περισσότερα από 2.000 έργα τέχνης, τα οποία, σύμφωνα με τον κατάλογο, αναρτήθηκαν με αλφαβητική σειρά σύμφωνα με το επώνυμο του καλλιτέχνη. Αν και υπήρχαν συμμετοχές από όλο τον κόσμο, ήταν κυρίως από καλλιτέχνες της Νέας Υόρκης και άλλων πόλεων της Ανατολικής Ακτής.

Ο Μαρσέλ Ντυσάν παραιτήθηκε από διευθυντής μετά την άρνηση της Εταιρείας να συμπεριλάβει στην έκθεση την *[[Κρήνη (Ντυσάν)|Κρήνη]]* - ένα readymade με τη μορφή ουρητηρίου και την υπογραφή του ψευδωνύμου "R. Mutt". Το συμβάν κατέδειξε ότι η έκθεση δεν ήταν πραγματικά *ανοιχτή*.

Μετά τον πρώτο πρόεδρο, Γουίλιαμ Γκλάκενς, ο Τζον Σλόαν ήταν πρόεδρος από το 1918 μέχρι το θάνατό του το 1951. Από το 1918 έως το 1934 γραμματέας ήταν ο Α.Σ. Μπέιλινσον.

## Παραπομπές


## Βιβλιογραφία
* 
*  Essay by William Clark
* 

## Περαιτέρω ανάγνωση
* 

Κατηγορία:Μοντέρνα τέχνη
Σαλναμές

Ο **σαλναμές** (τουρκικά: *salname*), επίσης γνωστός ως **νεβσάλ** (τουρκικά: *nevsal*), ήταν η ονομασία των επίσημων κρατικών χρονικών της Οθωμανικής Αυτοκρατορίας κατά τη διάρκεια του 19ου αιώνα. Ο όρος «σαλναμές» αποτελεί σύνθετη λέξη, περσικής προελεύσεως και αποτελούμενη από τα συνθετικά *σαλ*, το οποίο αποδίδεται ως «έτος», και *ναμέ*, το οποίο αποδίδεται ως «επιστολή».

## Ιστορία
Η έκδοση του πρώτου σαλναμέ χρονολογείται στο 1847. Συνεγράφη από τους Αχμέτ Βεφίκ Πασά, Αχμέντ Τζεβντέτ Πασά και Χαϊρουλάχ. Η συγγραφή του υποστηρίχθηκε σε οικονομικό επίπεδο από τον μέγα βεζίρη Μουσταφά Ρεσίτ Πασά, γνωστό μεταρρυθμιστή.

## Είδη
Σημαντικότερος εκ των σαλναμέδων ήταν ο κρατικός σαλναμές. Με σημείο εκκίνησης το 1866, οι τοπικές διοικητικές αρχές των βιλαετίων προχώρησαν στην έκδοση τοπικού χαρακτήρα σαλναμέδων. Παράλληλα, ανάλογες εκδόσεις προήλθαν και από άλλες αρχές, υπαγόμενες στο κράτος ή ανεξάρτητες από αυτό. Οι τοπικού επαρχιακού χαρακτήρα σαλναμέδες φαίνεται να ήταν οι σημαντικότεροι μεταξύ αυτών, καθώς επέτρεπαν στις διοικητικές αρχές να έχουν πλήρη επίγνωση των πόρων και της καταστάσεως της κάθε επαρχίας.

## Παραπομπές


Κατηγορία:Κυβέρνηση της Οθωμανικής Αυτοκρατορίας
Νατάλιο Γουίτλι

Ο **Νατάλιο Γουίτλι** (*Natalio Dixon Wheatley*, γεννημένος στις 2 Ιουνίου 1980)  είναι πολιτικός των Βρετανικών Παρθένων Νήσων που υπηρετεί επί του παρόντος ως πρωθυπουργός των Βρετανικών Παρθένων Νήσων.  Είναι εγγονός του πρώην πρωθυπουργού, Γουίλαρντ Γουίτλι . Κατά καιρούς έχει εκφράσει την προτίμηση να αναφέρεται με το υιοθετημένο αφρικανικό του όνομα, **Sowande Uhuru**. 

## Πολιτική σταδιοδρομία
Οι Γουίτλι είναι από μια από τις κύριες πολιτικές οικογένειες των Βρετανικών Παρθένων Νήσων. 

Ήταν υποψήφιος για πρώτη φορά στις γενικές εκλογές του 2011 με την Λαϊκή Πατριωτική Συμμαχία (PPA) ως υποψήφιος επικρατείας. Τερμάτισε 10ος στην ψηφοφορία με 798 ψήφους (2,3%).  Στη συνέχεια έθεσε υποψηφιότητα στις γενικές εκλογές του 2015 για το Λαϊκό Κόμμα Ενδυνάμωσης (PEP), επίσης για βουλευτής Επικρατείας. Τερμάτισε 11ος στην ψηφοφορία με 470 ψήφους (1,3%).  Έπειτα, συμμετείχε στις γενικές εκλογές του 2019 με το Κόμμα των Παρθένων Νήσων στην έβδομη περιφέρεια και εξελέγη αφού νίκησε τον κάτοχο της έδρας Κέντρικ Πίκερινγκ με 44,76% των ψήφων. 

Διορίστηκε υπουργός Παιδείας, Πολιτισμού, Νεολαίας, Αλιευμάτων και Γεωργίας από το 2019.   Ήταν υπηρεσιακός πρωθυπουργός κατά τη σύλληψη του Άντριου Φόι τον Απρίλιο του 2022 για διακίνηση ναρκωτικών και ξέπλυμα χρήματος στο Μαϊάμι των Ηνωμένων Πολιτειών.  Μια εξεταστική επιτροπή για τη διαφθορά στις Βρετανικές Παρθένες Νήσους διαπίστωσε ότι υπήρχαν «τρομακτικές» αποτυχίες στη διακυβέρνηση των νησιών και «μεγάλη πιθανότητα» σοβαρής διαφθοράς, με την έρευνα να προτείνει τη μερική αναστολή του συντάγματος των νησιών και την επιβολή άμεσης βρετανικής διοίκησης των νησιών για έως και δύο χρόνια. Αντιτίθεται στην άμεση διακυβέρνηση από το Λονδίνο κατά τη διάρκεια της κρίσης.   Στις 5 Μαΐου 2022 υπέβαλε πρόταση δυσπιστίας κατά της κυβέρνησής του για την απομάκρυνση του Άντριου Φόι από την πρωθυπουργία.  Η πρόταση ψηφίστηκε ομόφωνα. Ο Γουίτλι ορκίστηκε πρωθυπουργός την ίδια μέρα. 

## Παραπομπές


Γουιτλι Νατ
Μαρκ Ντρέικφορντ

Ο **Μαρκ Ντρέικφορντ** (*Mark Drakeford*, γεννημένος στις 19 Σεπτεμβρίου 1954) είναι πολιτικός του Εργατικού Κόμματος της Ουαλίας. Υπηρέτησε ως Πρώτος Υπουργός της Ουαλίας από τις 13 Δεκεμβρίου 2018 έως τις 20 Μαρτίου 2024  της και ηγέτης του Εργατικού Κόμματος από τις 6 Δεκεμβρίου 2018 έως τις 20 Μαρτίου 2024. Επίσης υπηρέτησε στην κυβέρνηση της Ουαλίας ως υπουργός Οικονομικών από το 2016 έως το 2018 και υπουργός Υγείας και Κοινωνικών Υπηρεσιών από το 2013 έως το 2016. Εξελέγη για πρώτη φορά ως μέλος του Senedd (MS) για το Δυτικό Κάρντιφ (Cardiff West) το 2011.

## Ακαδημαϊκή σταδιοδρομία
Γεννήθηκε στο Κάρμαρθεν της Δυτικής Ουαλίας. Σπούδασε Λατινικά στο Πανεπιστήμιο του Κεντ και στο Πανεπιστήμιο του Έξετερ. Ήταν λέκτορας στο Πανεπιστημιακό Κολέγιο του Σουάνσι από το 1991 έως το 1995 και στο Πανεπιστήμιο της Ουαλίας στο Κάρντιφ από το 1995 έως το 1999. Ήταν καθηγητής Κοινωνικής Πολιτικής και Εφαρμοσμένων Κοινωνικών Επιστημών στο Πανεπιστήμιο του Κάρντιφ από το 2003 έως το 2013.

## Πολιτική σταδιοδρομία
Εξελέγη στις εκλογές της Εθνοσυνέλευσης για την Ουαλία το 2011 στην έδρα Κάρντιφ Δυτικό. Το 2013 ο πρώτος υπουργός Κάρουϊν Τζόουνς διόρισε τον Ντρέικφορντ στην κυβέρνηση της Ουαλίας ως υπουργό Υγείας και Κοινωνικών Υπηρεσιών. Υπηρέτησε ως υπουργός Οικονομικών από το 2016 και το 2018 και ως υπουργός για το Brexit από το 2017 έως το 2018. Το 2018 εξελέγη για να διαδεχθεί τον Τζόουνς ως ηγέτης του Εργατικού Κόμματος της Ουαλίας και πρώτος υπουργός. Έχει ηγηθεί της απάντησης της ουαλικής κυβέρνησης στην πανδημία COVID-19. Στις ουαλικές βουλευτικές εκλογές του 2021, ο Ντρέικφορντ οδήγησε τους Εργατικούς της Ουαλίας στο να κερδίσουν 30 έδρες, μια πλειοψηφία εργασίας, και διορίστηκε εκ νέου ως Πρώτος Υπουργός.

Ο Ντρέικφορντ θεωρείται ευρέως ότι ανήκει στην αριστερή πτέρυγα του Εργατικού Κόμματος και υποστηρίζεται από ορισμένα μέλη της Ουαλικής Εργατικής βάσης και τον οργανισμό Momentum.  Ήταν το μόνο εν ενεργεία μέλος του υπουργικού συμβουλίου σε οποιοδήποτε μέρος του Ηνωμένου Βασιλείου που υποστήριξε τον Τζέρεμι Κόρμπιν στην προσπάθειά του για την εθνική ηγεσία του Εργατικού Κόμματος το 2015, ενώ ήταν υπουργός Υγείας και Κοινωνικών Υπηρεσιών.

Στις 13 Δεκεμβρίου 2023 ο Ντρέικφορντ ανακοίνωσε την πρόθεσή του να παραιτηθεί από πρώτος υπουργός και από την ηγεσία του κόμματός του.

## Προσωπική ζωή
Ο Ντρέικφορντ παντρεύτηκε τη σύζυγό του Κλερ (το γένος Μπάκλ) στο Κέιμπριτζ το 1977. Έχουν τρία παιδιά. 

## Επιλεγμένα έργα
* 
* 
* 
* 

## Παραπομπές


## Εξωτερικοί σύνδεσμοι
* 

Ντρεικφορντ
Ντρεικ
Αεροδρόμιο Κατταβιάς

Το **Αεροδρόμιο της Κατταβιάς** (ιταλικά: aerodromo di Cattavia) ήταν ένα αεροδρόμιο στη νότια πλευρά του νησιού της Ρόδου στο χωριό της Κατταβιάς

Το αεροδρόμιο κατασκευάστηκε κατά τον Β' Παγκόσμιο Πόλεμο από την Ιταλική Βασιλική Αεροπορία (*Regia Aeronautica*) ως εφεδρικό αεροδρόμιο. Το αεροδρόμιο χρησιμοποιήθηκε ως διέλευση για τη *[[Luftwaffe]]* κατά τη διάρκεια της γερμανικής επίθεσης στην Κρήτη τον Μάιο του 1941. Μετά από αυτό δεν χρησιμοποιήθηκε στόσο, ωστόσο βομβαρδίστηκε από την Βασιλική Πολεμική Αεροπορία (RAF) αρκετές φορές.

Στις αρχές του 1943, οι Ιταλοί είχαν καταστήσει το αεροδρόμιο άχρηστο για προσγείωση αεροσκαφών και αλεξιπτωτιστών, τοποθετώντας κοντάρια στον διάδρομο προσγείωσης. Στις 8 Σεπτεμβρίου του 1943 το αεροδρόμιο έγινε σκηνικό σφοδρών μαχών μεταξύ των Ιταλών και των γερμανικών δυνάμεων. Αν και κατάφεραν να απωθήσουν τους Γερμανούς και μάλιστα να αιχμαλωτίσουν μεγάλο αριθμό από αυτούς, οι Ιταλοί έπρεπε να παραδοθούν στις 11 Σεπτεμβρίου. Δεν το έκαναν όμως πριν ανατινάξουν την εγκατάσταση. Μετά τις 11 Σεπτεμβρίου οι Γερμανοί χρησιμοποίησαν τις εγκαταστάσεις του αεροδρομίου ως στρατόπεδο αιχμαλώτων για τους Ιταλούς. Οι συνθήκες ήταν φρικτές, με τους Ιταλούς στρατιώτες να υποβάλλονται σε υποσιτισμό, βία και βασανιστήρια.

## Δείτε Επίσης
Αεροδρόμιο Κάλαθου

## Παραπομπές


Σαγκριού
Αεροδρόμιο Κάλαθου

Το **Αεροδρόμιο της Κάλαθου** (ιταλικά: Aeroporto di Gadurrà) ήταν ένα αεροδρόμιο κοντά στην Κάλαθο στο νησί της Ρόδου. Το αεροδρόμιο κατασκευάστηκε στον Β΄ Παγκόσμιο Πόλεμο από την Ιταλική Βασιλική Αεροπορία (*Regia Aeronautica*) ως αεροδρόμιο 806.

Χρησιμοποιήθηκε από τη *[[Luftwaffe]]* τον Μάιο του 1941 κατά τη μάχη της Μάχη της Κρήτης. Το αεροδρόμιο βρισκόταν μόλις λίγα μέτρα μακριά από το μέτωπο της θάλασσας και κοντά στην Κρήτη και τις ακτές του Λιβάνου.

Τον Σεπτέμβριο του 1943 το αεροδρόμιο είδε μάχη μεταξύ των πρώην Συμμάχων. Η Ιταλία είχε παραδοθεί στους Συμμάχους και οι Γερμανοί έσπευσαν να καταλάβουν τα ιταλικά νησιά. Αυτό είχε ως αποτέλεσμα μια μάχη μεταξύ των Ιταλών υπερασπιστών του αεροδρομίου και μιας γερμανικής τεθωρακισμένης στήλης. Οι Ιταλοί και οι Βρετανοί έχασαν και οι Γερμανοί παρέμειναν επικεφαλής της Ρόδου μέχρι το τέλος του Πολέμου.

Μετά τον πόλεμο το αεροδρόμιο εγκαταλείφθηκε. Παρόλο που ο διάδρομος είναι ακόμα ορατός από το δρόμο, χάνεται εύκολα, καθώς η γύρω περιοχή έχει καλυφθεί από ελαιόδεντρα.

## Δείτε Επίσης
Αεροδρόμιο Κατταβιάς

## Παραπομπές


Κάλαθος